Tolong jelaskan mengenai Wan Abdul Rahim Wan Abdullah dalam bahasa melayu

Datuk Haji Wan Abdul Rahim bin Wan Abdullah (lahir 24 Februari 1952), juga dikenali sebagai Cikgu Wan Rahim merupakan mantan Pengerusi Lembaga Kenaf dan Tembakau Negara dan juga merupakan mantan Ahli Parlimen Kota Bharu, Kelantan (ketika bersama PR-PAS), kini PH-AMANAH. Beliau merupakan bekas Pengerusi AMANAH negeri Kelantan, beliau meletakkan jawatan pada 2019 dan digantikan oleh Muhammad Hussin bekas ahli parlimen Pasir Puteh.

Dalam Pilihan Raya Umum Malaysia 2008 beliau mengalahkan calon dari Barisan Nasional - UMNO, Datuk Muhammad Fatmi Che Salleh dengan majoriti sebanyak 11,288 undi. Beliau memperolehi 32,129 undi berbanding lawannya memperolehi hanya 20,841 undi.

Sebelum ini, beliau merupakan Speaker Dewan Undangan Negeri Kelantan (1995-2008)

Pada 6 Ogos 2018, beliau telah dilantik sebagai Pengerusi Lembaga Kenaf dan Tembakau Negara oleh Menteri Industri Utama, Teresa Kok. Beliau berkhidmat sehingga tahun 2020.